❓❓SPIACI MNÍCH ČI KAMENNÁ BABA❓❓
🔎 Kamenica získala svoje meno podľa skál v jej chotári, patrí tu i hradný kopec. Tieto skalné útvary vznikali počas alpínskeho vrásnenia, kedy vplyvom silného tlaku boli vytlačené z podložia. Tiahnu sa celým karpatským oblúkom a široké sú len niekoľko kilometrov. Tieto skalné bralá nazývame "Bradlové pásmo". Úzke zaujímavé skaly pútajú pozornosť už zďaleka. 
🔎 To, či sa jednalo už v praveku o kultové miesto či svätyňu necháme na iných odborníkov. Etnológ Rudolf Irša sa venuje kamenným svätyniam a vo svojej publikácii Svätyne našich predkov (2011) uvádza: „Miestni nazývajú skaly Spiacim obrom. Na celú výšku skaly ... zbadáme niekoľko veľkých postáv. ... Spiacu, či skôr ležiacu mužskú postavu sme zbadali aj vo veľkej skale pred „Spiacim obrom“. Aj ona svojím telom chráni inú, symbolickú Bránu Raja s figúrami ľudí a zvierat v nej a okolo nej.“ Ani zmienka o Spiacom mníchovi.